Az illegális migráció és a koronavírus-járvány között egyértelműen kapcsolat van, hiszen számos bevándorló Iránból vagy Iránon keresztül érkezik, amely a fertőzés egyik gócpontja

– mondta Orbán Viktor azon a videókonferencián, amelyet Charles Michel, az Európai Tanács elnöke kezdeményezett

Magyarország ezért megerősítette a határvédelmét, és ideiglenesen lezárta a tranzitzónákat – fűzte hozzá kijelentéséhez a magyar miniszterelnök.

Orbán megszólalása jól illeszkedik abba a kormányzati narratívába, hogy a járványt idegenrendészeti keretbe igyekeznek helyezni.

Operatív Törzs: a járványügyi hatósággal együtt nem működő irániakat idegenrendészeti őrizetbe vesszük és kitoloncoljuk. Közzétette: Magyarország Kormánya – 2020. március 9., hétfő

A miniszterelnök a videókonferencián tett kijelentése azért erős csúsztatás, mert a Magyarországon karanténba helyezett irániak az országban teljes legálisan tartózkodó diákok.

Az Európai Tanács elnöke azt hangsúlyozta, hogy „az új típusú koronavírus az Európai Unió minden országát fenyegeti, ezért terjedésének megállítása és a helyzet kezelése mindannyiunkat érintő közös feladat”.

Kiemelt kép: Mohos Márton / 24.hu